**จังหวัดสิงห์บุรี เปิดงาน"สุดยอคนวัตกรรมอาชีวศึกษา"การประกวดสิ่งประดิษฐ์ของคนรุ่นใหม่ และโครงงานวิทยาศาสตร์อาชีวศึกษา ระดับอาชีวศึกษา**

วันที่ 12 ธันวาคม 2562 นายชำนาญวิทย์ เตรัตน์ ผู้ว่าราชการจังหวัดสิงห์บุรี เป็นประธานเปิดงาน"สุดยอดนวัตกรรมอาชีวศึกษา" การประกวดสิ่งประดิษฐ์ของคนรุ่นใหม่ และโครงงานวิทยาศาสตร์อาชีวศึกษาระดับอาชีวศึกษาจังหวัด จังหวัดสิงห์บุรี ประจำปีการศึกษา ๒๕๖๒ ณ ลานเอนกประสงค์วิทยาลัยเทคนิคสิงห์บุรี โดยมี นายชวลิต พึ่งโภคา ผู้อำนวยการวิทยาลัยเทคนิคสิงห์บุรี ผู้อำนวยการเขตพื้นที่การศึกษาสิงห์บุรี ผู้บริหารสถานศึกษาในสังกัดอาชีวศึกษาจังหวัดสิงห์บุรี ทั้งภาครัฐ เอกชน คณะครูนักเรียนนักศึกษา กว่า 1,000 คนสำนักงานคณะกรรมการการอาชีวศึกษา ได้จัดให้มีการประกวดสิ่งประดิษฐ์ของคนรุ่นใหม่ และโครงงานวิทยาศาสตร์อาชีวศึกษา เป็นประจำทุกปี โดยมีวัตถุประสงค์เพื่อ ส่งเสริมให้ผู้เรียน คิดเป็น ทำเป็นแก้ปัญหาเป็น เป็นนักคิด นักประดิษฐ์ สามารถสร้างองค์ความรู้ได้ด้วยตนเอง โดยใช้กระบวนการคิด ปฏิบัติจริงอันจะนำไปสู่รากฐานของการวิจัย และสามารถจำหน่ายได้ในเชิงพาณิชย์ ตามนโยบาย Thailand 4.0สู่ภาคอุตสาหกรรม ทั้งยังเกิดทัศนะคติเชิงบวก ต่อการเลือกเข้าศึกษาต่อในระดับอาชีวศึกษา ทำให้ผู้เรียนสายอาชีวศึกษาได้รับการยอมรับจากสังคมมากขึ้น จากเหตุผลดังกล่าวอาชีวศึกษาจังหวัดสิงห์บุรี ตระหนักถึงความสำคัญในการจัดงาน "สุดยอดนวัตกรรมอาชีวศึกษา"การประกวดสิ่งประดิษฐ์ของคนรุ่นใหม่ และโครงงานวิทยาศาสตร์อาชีวศึกษา ระดับอาชีวศึกษาจังหวัด จังหวัดสิงห์บุรี ประจำปีการศึกษา 2562 ขึ้นระหว่างวันที่ 11-12 ธันวาคม 2562 ณ ลานเอนกประสงค์วิทยาลัยเทคนิคสิงห์บุรี มีสถานศึกษาในสังกัดอาชีวศึกษาจังหวัดสิงห์บุรี เข้าร่วมกิจกรรม จำนวน 7สถานศึกษา มีคณะครู นักเรียน นักศึกษา เข้าร่วมกิจกรรมจำนวน 300 คน และมีประเภทการประกวดสิ่งประดิษฐ์ของคนรุ่นใหม่ จำนวน 9 ประเภทผลงาน และโครงงานวิทยาศาสตร์อาชีวศึกษา จำนวน 13 ผลงาน มีคนให้ความสนใจเป็นจำนวนมาก

นายชำนาญวิทย์ เตรัตน์ ผู้ว่าราชการจังหวัดสิงห์บุรี กล่าวว่า การจัดการประกวดสิ่งประดิษฐ์ของคนรุ่นใหม่ระดับอาชีวศึกษาจังหวัดสิงห์บุรีในครั้งนี้นับเป็นกิจกรรมที่มีคุณค่าสูงสุดทางด้านวิชาชีพต่อผู้เรียนซึ่งได้แสดงให้เห็นถึงการพัฒนาการเรียนการสอนให้นักเรียนนักศึกษาสามารถนำความรู้ทางวิทยาศาสตร์ เทคโนโลยี วิศวกรรมศาสตร์และคณิตศาสตร์ ตามแนวทางการบูรณาการความรู้ STEM Educationไปประยุกต์ใช้ในงานอาชีพและสามารถพัฒนาต่อยอดองค์ความรู้ที่เกิดจากการสร้างนวัตกรรม สิ่งประดิษฐ์ไปสู่การใช้ประโยชน์ได้จริง สนองตอบต่อเป้าหมายการพัฒนาประเทศเพื่อให้ประเทศไทยเป็นสังคมฐานความรู้ด้านการวิจัยและเป็นประเทศเศรษฐกิจฐานนวัตกรรม ผลงานประดิษฐ์คิดค้นของนักเรียน นักศึกษา ที่นำมาประกวดในครั้งนี้แสดงให้เห็นถึงพลังของนักเรียน นักศึกษา อาชีวศึกษา ซึ่งสามารถพัฒนาให้เป็นพลังที่มีคุณค่าต่อบ้านเมืองและสมควรสนับสนุนกิจกรรมนี้ให้มีขึ้นอย่างต่อเนื่องตลอดไป